
**U Z N E S E N I E**

**zo 16. riadneho zasadnutia obecného zastupiteľstva, ktoré sa konalo dňa 18. augusta 2017 v Rajčanoch.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obecné zastupiteľstvo v Rajčanoch

A. **b e r i e n a v e d o m i e**

1. Program zasadnutia obecného zastupiteľstva.
2. Vyhlásenie voľby hlavného kontrolóra obce.
3. Návrh VZN č. 2/2017 o vylepovaní volebných plagátov na verejných priestranstvách.
4. Návrh VZN č. 3/2017 o poskytovaní elektronických služieb v obci.
5. Výsledky kontroly NKÚ SR eGovernment a informačné systémy obcí  
   a miest v obci Rajčany v čase od 6.3.2017 do 14.6.2017.
6. Návrh – zhotovenie altánku v miestnom parku.
7. Výsledok kontroly SOI – Detské ihrisko v parku.
8. Žiadosť p. Romana Duchyňu o stanovisko k rozšíreniu územnému plánu obce.
9. Informácie starostky o pripravovanej kultúrnej akcií Hody obce.
10. Ponuku na spracovanie vizuálnej prehliadky obce, ktorá by mohla byť uverejnená na našej webovej stránke.
11. Informáciu o tom, že v katastrálnom území obce Rajčany sa nachádza skládka čierneho odpadu a obec má túto skládku vyčistiť.
12. Informáciu o tom, že p. Valášek z Topoľčian kúpil pozemky od PhDr. Jozef Luký zapísaných na LV č. 497 a dal vypracovať štúdiu, v ktorej by sa obec spolupodieľala na ceste a p. Valášekovi by tam vznikli 4 stavebné pozemky a obci dva.
13. Informáciu o tom, že by bolo dobré vybudovať autobusovú zastávku pred domom č. 121 s ostrovčekom a popri tom by sa vyriešilo odvodnenie cesty.

B. **s c h v a ľ u j e**

1. Program zasadnutia obecného zastupiteľstva.
2. Návrhovú komisiu v zložení – Beáta Sekerešová, Beáta Bujnová, Marta Bujnová.
3. Konanie voľby hlavného kontrolóra obce a stanovuje termín voľby na zasadnutí Obecného zastupiteľstva dňa 29.09.2017.
4. VZN č. 2/2017 o vylepovaní volebných plagátov na verejných priestranstvách.
5. VZN č. 3/2017 o poskytovaní elektronických služieb v obci.

C. **s ú h l a s í**

* 1. S vypracovaním projektovej dokumentácie na zhotovenie amfiteátru a sedenia v miestnom parku.
  2. S predajom detského ihriska v parku pred kultúrnym domom miestnemu zmrzlinárovi za 300,- €. Dopravu a demontáž si bude hradiť kupujúci.

D. **n e s ú h l a s í**

1. S ponukou na spracovanie vizuálnej prehliadky obce.

E. **n e v y h o v u j e**

1. Žiadosti p. Romana Duchyňu o rozšírenie územnému plánu obce a so zástavbou mimo intravilánu obce.

F. **u k l a d á**

1. Starostke obce vypracovať príslušné kritériá  vyhlásenia  výberového konania na pozíciu hlavný kontrolór obce Rajčany s príslušným 8 % úväzkom, ako aj povinnosť zverejnenia výberového konania a dodržania stanovených termínov.

G. **o d p o r ú č a**

1. Starostke obce zrealizovať opílenie stromov na Mechovičke a na verejnom priestranstve od hlavnej cesty ku kostolu.

**Mária Švecová**

**starostka obce**

Zapísala: Ing. Daniela Balážiková \_\_\_\_\_\_\_\_\_\_\_\_\_\_\_\_\_\_

Overovatelia: Rudolf Bujna \_\_\_\_\_\_\_\_\_\_\_\_\_\_\_\_\_\_

Beáta Sekerešová \_\_\_\_\_\_\_\_\_\_\_\_\_\_\_\_\_\_